OpenLLM-France/wikimedia huggingface dataset:
# Steve Hegg

Steve Hegg (Dana Point, Califòrnia, 3 de desembre de 1963) va ser un ciclista nord-americà que fou professional de 1990 al 2000. Va competir en proves de pista aconseguint el seu èxit, més important el va aconseguir als Jocs Olímpics de 1984 a Los Angeles, on va guanyar la medalla d'or a la prova de Persecució individual.
En carretera destaquen diferents campionats nacionals tant en ruta com contrarellotge.
Un cop retirat, va ser director esportiu de diferents equips.

## Palmarès en pista

* 1983
** Campió dels Estats Units en Persecució per equips
* 1984
** Medalla d'or als Jocs Olímpics de Los Angeles en Persecució individual
** Medalla de plata als Jocs Olímpics de Los Angeles en Persecució per equips (amb David Grylls, Patrick McDonough i Leonard Nitz)
** Campió dels Estats Units amateur en Persecució
* 1986
** Campió dels Estats Units en Persecució per equips
* 1995
** Campió dels Estats Units en Madison (amb Jeff Pierce)

## Palmarès en ruta

* 1987
** Medalla d'or als Jocs Panamericans en contrarellotge per equips
* 1990
** Campió dels Estats Units en contrarellotge
* 1992
** Vencedor d'una etapa a la Redlands Classic
** Vencedor d'una etapa al Dupont Tour
* 1993
** Vencedor d'una etapa a la Redlands Classic
* 1994
** Campió dels Estats Units en ruta
** Vencedor d'una etapa a la Redlands Classic
* 1995
** Campió dels Estats Units en contrarellotge
** Vencedor d'una etapa a la Volta a la Xina
** Vencedor d'una etapa a la West-Virginia Mountain Classic
* 1996
** Campió dels Estats Units en contrarellotge
** Vencedor de 2 etapes a la Redlands Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# ASICS

ASICS és una empresa de material i roba esportiva japonesa fundada el 1949 al municipi japonès de Kobe per Kihachiro Onitsuka sota el nom "Onitsuka Tiger". L'empresa té unes vendes aproximades d'1,6 milers de milions d'euros i dona feina a 5200 persones, distribuïdes entre les 14 seus al Japó i les 9 filials internacionals. L'empresa és el 2010 la cinquena marca de calçat esportiu del món. El centre d'R + D es troba a la seu central a Kobe, d'on surten totes les innovacions tècniques de la marca.

## Història

La primera sabata que va desenvolupar Onitsuka el 1949 va ser una sabatilla de bàsquet. La marca, gràcies a la seva reputació entre els atletes corredors, ha crescut de manera constant des dels seus inicis. El 1977 l'empresa es va fusionar juntament amb altres dos competidors per resultar en el nom actual, que és l'acrònim del llatí: "Anima Sana In Corpore Sano" (ASICS) ("Ment sana en un cos sa"), derivat de la dita del poeta romà Juvenal: "Orandum est ut sit mens sana in corpore sano" (Satiren X, 356) que significa "s'hauria de pregar per tenir una ment sana en un cos sa".
ASICS, a més de calçat esportiu per a córrer, esports interiors, caminada, tennis, fitness i futbol, també fabrica roba esportiva i sabates per a nens.

## Cronologia recent

A principis del 2016 Asics formalitzava la compra de l'app RunKeeper i va confirmar que instal·laria a Boston (EUA) la seu de la seva divisió digital. Al novembre, crea la filial Asics Ventures, amb seu a Boston i un capital inicial de 3.000 milions de iens (25 milions d'euros) per invertir en empreses emergents centrades en l'esport i relacionades amb la tecnologia i la sostenibilitat. El 2018 va decidir triar Barcelona com a seu per posar en marxa els seus projectes d'innovació a Europa, Àfrica i l'Orient Mitjà, a manera del centre que Asics ja té a Boston.

## Referències

* 1 2 3 «Fallece el fundador de la marca japonesa Asics, Kihachiro Onitsuka». Europa Press, 01-10-2007 [Consulta: 10 març 2019].
* 1 2 Acero Linares, Juan Carlos. «La historia de Asics». Infocif, 09-06-2016. [Consulta: 10 març 2019].
* ↑ «Obituary:Kihachiro Onitsuka». The Japan Times, 01-10-2007 [Consulta: 10 març 2019].
* ↑ «Onitsuka Tiger, las zapatillas que asombraron en México 68. Pertenecen a Asics desde 1977». El País. Cinco Días, 28-02-2016 [Consulta: 10 març 2019].
* ↑ «Asics es historia». Correr.es. Arxivat de l'original el 2017-05-30 [Consulta: 10 març 2019]. Arxivat 2017-05-30 a Wayback Machine.
* ↑ M., S. «Asics crea un fondo de 25 millones para invertir en startups de deporte y tecnología». Expansión, 16-11-2016 [Consulta: 10 març 2019].
* ↑ Giraldo, Javi «Asics lanza una aceleradora de 'startups' desde su nuevo centro neurálgico de Barcelona. La firma de origen japonés becará con 30.000 euros a los diez proyectos ganadores Asics elige Barcelona como sede para impulsar todos sus nuevos proyectos en Europa, África y Oriente Medio» (en castellà). Diari Sport, 09-03-2018 [Consulta: 10 març 2019].

## Enllaços externs

* ASICS - Lloc web oficial
# Nicó Abat

Nicó (en llatí: Nicon, en grec antic: Νίκων) va ser un abat armeni del segle x.
Va abandonar casa dels seus pares i es va acollir a un monestir a la frontera entre el Pont i Paflagònia. Cap a l'any 961 l'abat del monestir el va enviar a una gira missionera i va visitar Creta, acabada de reconquerir als musulmans, i va convèncer els habitants de retornar al cristianisme. L'any 981 va intercedir amb els búlgars que feien incursions a Grècia. Va morir sent abat el 998.
Va ser canonitzat i el seu nom apareix als santorals grec i llatí. El seu dies natalis se celebra el 26 de novembre. La seva vida es va escriure en grec i s'hi parla de nombrosos miracles. Va escriure dos tractats intolerants contra els armenis (l'església armènia), i va ser autor també d'algunes altres obres.

## Referències

* ↑ Smith, William (ed.). «Nicon». A Dictionary of Greek and Roman biography and mythology. [Consulta: 3 setembre 2023].
# Imil Habibi

Imil (Émile) Habibi (àrab: إميل حبيبي, Imīl Ḥabībī) (Haifa, 28 de gener de 1922 - Natzaret, 2 de maig de 1996) fou un escriptor palestí. Va nàixer en el si d'una família palestina de fe cristiana protestant. Originalment, combregaven amb el cristianisme ortodox, però es van convertir al protestantisme degut a les disputes dins l'església ortodoxa. Habibi va convertir-se en un dels líders del Partit Comunista Palestí entre el 1920 i el 1948. Va donar suport al pla de partició de les Nacions Unides i va escollir quedar-se a Haifa fins a la seva mort, malgrat que la ciutat va caure sota control israelià després de la guerra araboisraeliana de 1948. Habibi va començar a escriure històries curtes a la dècada del 1960. Destaquen en la seva obra les novel·les Al-Waqāʾiʿ al-gharībah fī 'khtifāʾ Saʿīd Abī 'l-Naḥsh al-Mutashāʾil (‘Els esdeveniments estranys en la desaparició de Said, pare del nefast pesoptimista’, 1974), Khurāfiyyat Sarāyā Bint al-Ghūl (‘Saraya, la filla del dimoni’, 1991) i Estudis sobre sis dies, conjunt de relats breus.

## Enllaços externs

* Llibres de l'autor a les Biblioteques de Barcelona
* http://www.ibiseditions.com/home/newbooks2.htm Arxivat 2011-10-02 a Wayback Machine.
* Emile Habibi: I Stayed in Haifa a Internet Movie Database (anglès)
* http://www.amazon.co.uk/s?url=search-alias%3Dstripbooks&field-keywords=imil+Habibi
# Muhajirun

Els muhajirun (de l'àrab: المهاجرون, al-muhājirūn, ‘els emigrants’) és el nom que reben els musulmans que van seguir Mahoma en la seva emigració o hijra (hègira, ‘exili’) de la Meca a Medina, per distingir-los dels primers musulmans de Medina, que foren anomenats els ansars (‘els que ajuden’). El mot àrab muhajirun és el plural de muhàjir, que vol dir ‘emigrant’ en qualsevol context.

## Referències

* Karen Armstrong, Muhammad: A Biography of the Prophet, pàg. 151
# Trib Real

El Trib Real és, segons l'imaginari popular valencià, un grup sobrenatural d'homes i dones que van tots junts de nit pels aires, volant per damunt de les carenes i travessant els núvols, mentre ballen sense descans envoltats d'una música i un brogit incessants. Es tracta d'un càstig que els fou infligit perquè, mentre vivien, no tenien miraments per ningú i ballaven quan tocava i quan no, sense respectar el dol aliè. La colla del Trib Real, doncs, està condemnada a ballar sense parar pels aires fins a la fi del món.
El mite del Trib Real es feia servir tradicionalment per a espantar aquells a qui els agrada molt el ball i la festa. N'hi ha versions locals com ara la que s'explica del tio Miquel de l'Ermita, que vivia a Planes de la Baronia, al Comtat, que se'l va trobar una nit que tornava de veure les fadrines d'un mas proper. De fet, les contalles sobre el Trib Real són especialment abundants per la zona de la serra de Mariola.

## Referències

* 1 2 Labrado, Víctor. «El Trib Real». A: Llegendes valencianes : criatures mítiques de la tradició oral. Alzira: Bromera, 2007, p. 36-43. ISBN 978-84-9824-156-3.

## Enllaços externs

* La història del Trib Real al web AlicantePlaza, per Joan Borja (6/10/2018)
# Cromberg

Cromberg és una concentració de població designada pel cens dels Estats Units a l'estat de Califòrnia. Segons el cens del 2000 tenia 290 habitants.

## Demografia

Segons el cens del 2000, Cromberg tenia 290 habitants, 123 habitatges, i 76 famílies. La densitat de població era de 12,4 habitants per km².
Dels 123 habitatges en un 27,6% hi vivien nens de menys de 18 anys, en un 56,9% hi vivien parelles casades, en un 4,1% dones solteres, i en un 38,2% no eren unitats familiars. En el 28,5% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,8% tenia menys de 18 anys, un 4,8% entre 18 i 24, un 25,9% entre 25 i 44, un 30% de 45 a 60 i un 14,5% 65 anys o més.
L'edat mediana era de 44 anys. Per cada 100 dones de 18 o més anys hi havia 92,9 homes.
La renda mediana per habitatge era de 51.250 $ i la renda mediana per família de 85.874 $. Els homes tenien una renda mediana de 63.750 $ mentre que les dones 32.250 $. La renda per capita de la població era de 24.252 $. Entorn del 6,4% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cromberg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Cromberg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Pervomaiski (Goriatxi Kliutx)

Pervomaiski - Первомайский (rus) és un possiólok del krai de Krasnodar, a Rússia. Es troba a la vora d'un afluent del riu Aptxas, afluent del riu Kuban. És a 16 km al nord-est de Goriatxi Kliutx i a 46 km al sud-est de Krasnodar.
Pertanyen a aquest possiólok les stanitses de Kutaïsskaia i Txernomórskaia.
# Steve Holcombe

Steve Holcombe (Barnstaple, 16 de maig de 1994) és un pilot d'enduro anglès que ha estat deu vegades Campió del Món entre el 2016 i el 2023 (dues en categoria E2, quatre en E3 i quatre en l'absoluta, EnduroGP), totes elles com a pilot oficial de Beta. El 2022 va formar part de l'equip britànic que va guanyar el trofeu als ISDE, celebrats a Lo Puèi de Velai. Juntament amb el també anglès Brad Freeman, Holcombe ha estat un dels pilots més reeixits del tombant la dècada del 2010.

## Palmarès

Font:
* 2016
** Campió del món d'Enduro 3
* 2017
** Campió del món d'Enduro 3
** Campió del món d'EnduroGP
* 2018
** Campió del món d'Enduro 3
** Campió del món d'EnduroGP
** Campió d'Itàlia
* 2019
** Campió del món d'Enduro 3
* 2020
** Campió del món d'Enduro 2
** Campió del món d'EnduroGP
** Campió d'Itàlia
* 2022
** Membre de l'equip guanyador del Trofeu als ISDE
* 2023
** Campió del món d'Enduro 2
** Campió del món d'EnduroGP
** Campió d'Itàlia

## Referències

* ↑ «Steve Holcombe double world enduro champion» (en anglès). dirtbikerider.com, 23-10-2017. [Consulta: 22 juny 2021].
* ↑ Lawless, Sean. «World Enduro champ Holcombe is ‘lost for words’ after seventh title» (en anglès). dirtbikerider.com, 16-11-2020. [Consulta: 22 juny 2021].
* ↑ Lawless, Sean. «Enduro World Championship: Steve Holcombe, Brad Freeman and Jane Daniels take titles» (en anglès). dirtbikerider.com, 16-11-2020. [Consulta: 26 juny 2021].
* ↑ «Enduro - Steve Holcombe» (en castellà). betamotor.com. Beta Motor. [Consulta: 12 març 2022].

## Enllaços externs

* Entrevista a Steve Holcombe al Web d'EnduroGP el 4/6/2021 (anglès)
Campions del Món d'Enduro 2$^1$ :
2004 - Juha Salminen
2005 - Samuli Aro
2006 - Samuli Aro
2007 - Mika Ahola
2008 - Johnny Aubert
2009 - Johnny Aubert
2010 - Mika Ahola
2011 - Antoine Méo
2012 - Pierre Renet
2013 - Alex Salvini
2014 - Pierre Renet
2015 - Antoine Méo
2016 - Matthew Phillips
2017 - Josep Garcia
2018 - Eero Remes
2019 - Loïc Larrieu
2020 - Steve Holcombe
2021 - Josep Garcia
2022 - Wil Ruprecht
2023 - Steve Holcombe :
$^1$En cursiva, campions que guanyaren també el títol d'EnduroGP aquella temporada. :
Campions del Món d'Enduro 3$^1$ :
2004 - Samuli Aro
2005 - David Knight
2006 - David Knight
2007 - Ivan Cervantes
2008 - Samuli Aro
2009 - Ivan Cervantes
2010 - David Knight
2011 - Mika Ahola
2012 - Christophe Nambotin
2013 - Christophe Nambotin
2014 - Matthew Phillips
2015 - Mathias Bellino
2016 - Steve Holcombe
2017 - Steve Holcombe
2018 - Steve Holcombe
2019 - Steve Holcombe
2020 - Bradley Freeman
2021 - Bradley Freeman
2022 - Bradley Freeman
2023 - Bradley Freeman :
$^1$En cursiva, campions que guanyaren també el títol d'EnduroGP aquella temporada. :
# Novoarkhànguelskaia

Novoarkhànguelskaia" - Новоархангельская (rus) - és una stanitsa del krai de Krasnodar, a Rússia. Es troba a les terres baixes de Kuban-Azov, a la vora esquerra del riu Txelbas, a 10 km al sud-est de Tikhoretsk i a 121 km al nord-est de Krasnodar.
Pertany al municipi d'Alekséievskaia.
# Més enllà de la realitat

Més enllà de la realitat (títol original: The Boy Who Could Fly) és una pel·lícula estatunidenca fantàstica realitzat per Nick Castle, estrenada l'any 1986. Ha estat doblada al català.

## Argument

Milly i Louis, que han tingut la pena de perdre el seu pare, s'instal·len amb la seva mare, Charlène, en una nova casa. Malgrat nombroses preocupacions personals, Milly arriba a esdevenir amic d'Eric, el seu nou veí, afectat de autisme. Aquest jove és fascinat pel fet de volar, i abraça la boja esperança de poder aconseguir volar.

## Repartiment

* Lucy Deakins: Milly
* Jay Underwood: Eric
* Bonnie Bedelia: Charlène
* Fred Savage: Louis
* Colleen Dewhurst: la Sra. Sherman
* Fred Gwynne: Oncle Hugo
* Jason Priestley: Gary
* Cameron Bancroft: Joe
* Janet MacLachlan: la Sra. De Gregario
* John Carpenter: Membre de les "Copa de Ciutats"
* Nick Castle: Membre de les "Copa de Ciutats"
* Tommy Lee Wallace: Membre de les "Copa de Ciutats"
* Louise Fletcher: Psiquiatra (no surt als crèdits)

## Premis i nominacions

* Saturn Award a la millor pel·lícula fantàstica 1987
** Nominació al Saturn Award al millor jove actor 1987 (Lucy Deakins)
** Nominació al Saturn Award al millor jove actor 1987 (Jay Underwood)
** Nominació al Saturn Award al millor guió 1987 (Nick Castle)
* Premi Young Artist al millor jove actor en un segon paper 1987 (Fred Savage)
** Nominació al Premi Young Artist a la millor pel·lícula familiar - Comèdia o musical 1987
** Nominació al Premi Young Artist a la millor actriu 1987 (Lucy Deakins)

## Banda original

La banda original de la pel·lícula, composta i dirigida per Bruce Broughton, es va tornar a registrar per una sortida en CD per l'etiqueta Varèse Sarabande l'any 1986. En aquesta ocasió, la música va ser reinterpretada per la Sinfonia of London i dirigides pel mateix Bruce Broughton. Tanmateix, sols algunes peces escollides, i no pas la totalitat de la banda original, van sortir en aquesta edició CD :
* Main Title (2:36)
* New Starts (3:51)
* Millie's Science Project (3:09)
* Family (2:57)
* Flying (4:29)
* Eric On The Roof (2:23)
* Eric Agitated/Louis Defeated (3:55)
* Millie And Eric Flee (3:45)
* In The Air (4:31)
* The Boy Who Could Fly (2:45)
El 2002, l'etiqueta Percepto ha editat la música original, com havia estat gravada per la pel·lícula. Només falta el títol "Walking on Air", escrit i interpretat per Stephen Bishop per la pel·lícula i que acompanya els crèdits del final :
* Main Title/Meeting Eric (4:44)
* Military Mission/New Neighbors (2:10)
* Night (1:02)
* Surprise Visit (1:23)
* Eric On The Roof (2:24)
* Milly’s Science Project (3:33)
* Heads Up (1:39)
* Family (3:08)
* The Field Trip (1:57)
* The Hospital/Flying (7:37)
* Returning Home (3:59)
* Eric Agitated/Louis Defeated (4:16)
* The Rainstorm/The Ring (6:40)
* Milly & Eric Flee/Into The Air (9:01)
* New Starts (4:14)
* Milly Reflects (2:06)
* The Boy Who Could Fly (3:02)

## Referències

* ↑ Aubrey Solomon, Twentieth Century Fox: A Corporate and Financial History, Scarecrow Press, 1989 p260
* ↑ esadir.cat. Més enllà de la realitat. esadir.cat.
* ↑ «The Boy Who Could Fly». The New York Times.
# Triatló als Jocs Olímpics d'estiu de 2016

En els Jocs Olímpics d'Estiu de 2016, celebrats a la ciutat de Rio de Janeiro (Brasil), es realitzaran dues proves de triatló, una en categoria masculina i una altra en categoria femenina.
La competició es realitzarà entre els dies 18 i 20 d'agost al Fort de Copacabana.
Aquest esport combina proves de natació (1.500 metres), ciclisme (43 quilòmetres en línia) i cursa a peu (10 quilòmetres).

## Resum de medalles

| Prova | Or | Plata | Bronze |
| Individual masculí Detalls | Alistair Brownlee (GBR) | Jonathan Brownlee (GBR) | Henri Schoeman (RSA) |
| Individual femení Detalls | Gwen Jorgensen (USA) | Nicola Spirig (SUI) | Vicky Holland (GBR) |

## Medaller

| Posició | País | Or | Plata | Bronze | Total |
| 1 | Regne Unit | 1 | 1 | 1 | 3 |
| 2 | Estats Units | 1 | 0 | 0 | 1 |
| 3 | Suïssa | 0 | 1 | 0 | 1 |
| 4 | Sud-àfrica | 0 | 0 | 1 | 1 |
| Total | Total | 2 | 2 | 2 | 6 |
# Jesús Rodríguez

«Jesús Rodríguez» té aquests significats:
* Jesús Rodríguez Picó (Barcelona, 1953), clarinetista, compositor i pedagog català.
* Jesús Rodríguez Magro (Múrcia, 1960), ciclista espanyol.
* Jesús Rodríguez Sellés (Santa Coloma de Gramanet, 1974), periodista català.
* Jesús Rodríguez Tato (Madrid, 1983), futbolista espanyol.
# TV Martí

Radio i Televisió Martí, és un servei de ràdio i televisió internacional finançat pel govern dels Estats Units. Transmet en espanyol des de Miami fins a Cuba. Les seves operacions són supervisades per l'Oficina de Transmissions per a Cuba, fundada el 1990. La Radio i Televisió Martí, es diuen així en honor de José Martí.
Radio Martí va ser fundada el 1983 pel president Ronald Reagan, impulsat per l'activista exiliat Jorge Mas Canosa, amb la missió de combatre el Comunisme.

## Referències

* ↑ «Oficina de Transmisiones para Cuba». Sitio web de Radio y Televisión Martí. Arxivat de l'original el 2011-01-23. [Consulta: 12 febrer 2011].
* ↑ Perry, Mitch «Propping up the propaganda; What's the point of Radio and TV Marti?». Creative Loafing Tampa, 20-02-2014.
# Novoal·labérdino

Novoal·labérdino (en rus: Новоаллабердино) és un poble de Baixkíria, a Rússia, que en el cens del 2010 tenia 19 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Bresegard bei Eldena

Bresegard bei Eldena, en baix alemany és un municipi a l'estat alemany de Mecklemburg-Pomerània Occidental a l'amt o la mancomunitat de Ludwigslust-Land.
A la fi del 2013 comptava amb 202 inhabitants. a una superfície de 10,92 quilòmetres quadrats. El 1230 es menciona per a la primera vegada com a Brezegore al registre del delme del bisbat de Ratzeburg. El nom significa molt probablement «mont de bedolls». El 1973 va fusionar amb el municipi d'Eldena. L'1 de maig del 1990 va recobrar la seva independència.

## Llocs d'interés

Hi ha unes cases fet de limonita local que són monuments llistats.

## Referències

* ↑ Statistisches Bundesamt – Gemeinden in Deutschland nach Bevölkerung am 31.12.2013
* ↑ Gemeinde Bresegard bei Eldena (en alemany). Nordhorn: BVB-Verlagsgesellschaft mbH, 2012 [Consulta: 6 juny 2015].
* ↑ NIemeyer, Manfred. Deutsches Ortsnamenbuch (en alemany). Berlín: Walter de Gruyter GmbH, 2012, p. 524. ISBN 9783110258028.
* ↑ Statistisches Bundesamt. Gemeinden 1994 und ihre Veränderungen seit 01.01.1948 in den neuen Ländern. Stuttgart: Verlag Metzler-Poeschel, 1995. ISBN 3-8246-0321-7.
             A Wikimedia Commons hi ha contingut multimèdia relatiu a: Bresegard bei Eldena
# Natació als Jocs Olímpics d'estiu de 1896 - 1.200 metres lliures masculins

Natació als Jocs Olímpics d'estiu de 1896 :
| Lliures |||||
| 100 m | homes |
| 500 m | homes |
| 1.200 m | homes |
| 100 m mariners | homes |
| 1900> |||||
Els 1.200 metres lliures masculins fou la més llarga de les quatre proves del programa olímpic de natació dels Jocs Olímpics d'Atenes de 1896. Hi van prendre part 9 nedadors en representació de quatre països.
Alfréd Hajós guanyà la cursa amb quasi 100 metres de distància sobre el segon classificat. Paul Neumann, vencedor de la prova dels 500 metres no pogué acabar la cursa. Es desconeix el nom de tres dels nedadors grecs que hi prengueren part, així com la classificació exacta dels nedadors que quedaren per sota del tercer lloc.

## Medallistes

| Or | Plata | Bronze |
| Alfréd Hajós (HUN) | Joannis Andreou (GRE) | Efstathios Chorophas (GRE) |

## Resultats

| Posició | Nedador | País | Temps |
| | Alfréd Hajós | Hongria | 18'22,2" |
| | Joannis Andreou | Grècia | 21'03,4" |
| | Efstathios Chorophas | Grècia | desconegut |
| 4-8 | N. Katravas | Grècia | desconegut |
| 4-8 | Gardner Williams | Estats Units | desconegut |
| 4-8 | 3 nedadors, nom desconegut | Grècia | desconegut |
| - | Paul Neumann | Àustria | DNF |

## Referències

* Mallon, Bill; & Widlund, Ture (1998). The 1896 Olympic Games. Results for All Competitors in All Events, with Commentary. Jefferson: McFarland. ISBN 0-7864-0379-9 (pdf) (anglès)
# Novostroika (Volgograd)

* Per a altres significats, vegeu «Novostroika».
Novostroika (en rus: Новостройка) és un poble (un possiólok) de l'óblast de Volgograd, a Rússia, segons el cens del 2010 tenia 1.926 habitants. Pertany al districte municipal de Pal·làssovka.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].